Ո՞վ եք դուք, սոցցանցերում թաքնված որոշ խավարասերներ, դուք ընդամենը ձեր կանանց, ամուսիններին, ծնողներին ու զավակներին դավաճանող ստրուկներ եք: Իհարկե, դուք կարող եք ինձ նմանեցնել անցյալ դարի կամ Քրիստոսից առաջ և հետո կոշտ ու դաժան առաջնորդների հետ, դուք կարող եք ձեր մեջ չընդունել իմ տեսակը, գուցե նաև՝ իմ գործունեությունը, բայց դուք չեք կարող ասել, որ, ինչպես 1992-94 թվականների, այնպես էլ 2016 թվականի ապրիլյան պատերազմի ժամանակ, հրամանատար Խաչիկ Ասրյանը խրամատից փախչող զինվորական է, չեք կարող ասել, որ Խաչիկ Ասրյանը, 11 տարի լինելով պետական պաշտոնյա, թալանել է պետական համակարգը, չեք կարող ասել, որ Խաչիկ Ասրյանն օլիգարխիայի ներկայացուցիչ է, որ Խաչիկ Ասրյանն իր հայրենիքի, իր ժողովրդի, իր պետության համար ոչ պիտանի, անարժան մարդ է, չեք կարող ասել, որ Խաչիկ Ասրյանը որևէ մեկին վատաբանել է կամ բանսարկությամբ է զբաղվել՝ ի տարբերություն ձեզ: Ոչ մեկդ ձեզ բարոյական իրավունք չեք վերապահի խոսելու վերոնշյալի մասին: Գիտե՞ք ինչու, որովհետև ձեզանից յուրաքանչյուրն ամեն ինչ կտա, որ անցնի այն ճանապարհի թեկուզ մեկ տասներորդը, որով անցել է Խաչիկ Ասրյանը: Վե՛րջ տվեք ձեր մորթապաշտությանը, տգիտությանն ու խառնակչությանը և հրապարակավ միացեք հայ ազգի և հայոց պետության անվտանգության ապահովման զոհասեղանին իր կյանքը դրած «Հայոց Արծիվներին», որպեսզի գոնե, եթե ընտանիք ունեք, երբևէ կարողանաք ձեր ընտանիքի անդամների աչքերի մեջ հպարտությամբ նայել: